CELEX: 32001R1451
Language: sk
Date: 2001-06-28 00:00:00
Title: Nariadenie Rady (ES) č. 1451/2001 z 28. júna 2001, ktorým sa mení a dopĺňa nariadenie (ES) č. 2792/1999 ustanovujúce podrobné pravidlá a postupy týkajúce sa štrukturálnej pomoci spoločenstva v sektore rybárstva

Dôležité právne oznámenie

|

32001R1451

Úradný vestník L 198 , 21/07/2001 S. 0009 - 0010

		Nariadenie Rady (ES) č. 1451/2001z 28. júna 2001,ktorým sa mení a dopĺňa nariadenie (ES) č. 2792/1999 ustanovujúce podrobné pravidlá a postupy týkajúce sa štrukturálnej pomoci spoločenstva v sektore rybárstvaRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 37 a 299 ods. 2,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],so zreteľom na stanovisko Výboru regiónov,keďže:(1) Nariadenie (ES) č. 2792/1999 [4] určuje maximálne sadzby pomoci z Finančného nástroja pre usmerňovanie rybárskych činností (FIFG) v súlade so stropmi, určenými v nariadení Rady (ES) č. 1260/1999 z 21. júna 1999, ktoré obsahuje všeobecné ustanovenia o štrukturálnych fondoch [5].(2) Limity, ktoré platia pre FIFG, však zostávajú pod úrovňou zvláštnych ustanovení, určených v nariadení (ES) č. 1260/1999 pre niektoré kategórie regiónov cieľa 1; limity použiteľné pre FIFG musia byť preto upravené podľa špecifických problémov každej z týchto kategórií regiónov; najmä vzhľadom na najvzdialenejšie regióny je potrebné vziať do úvahy faktory, uvedené v článku 299 ods. 2 zmluvy, pretože tieto by mohli veľmi negatívne ovplyvniť ich rozvoj.(3) Preto je potrebné zmeniť a doplniť nariadenie (ES) č. 2792/1999.(4) V zmysle článku 14 nariadenia (ES) č. 1260/1999 každý plán, podporný rámec spoločenstva, program činnosti a spoločný programovací dokument sa bude vzťahovať na obdobie siedmich rokov a programovacie obdobie sa začne 1. januára 2000; v záujme jednotnosti, a aby sa zabránilo diskriminácii medzi príjemcami rovnakého programu, výnimky ustanovené v tomto nariadení musia výnimočne platiť pre celé programovacie obdobie,PRIJALA TOTO NARIADENIE:Článok 1Tabuľka 3 prílohy IV nariadenia (ES) č. 2792/1999 sa nahrádza nasledujúcou tabuľkou:"TABUĽKA 3| Skupina 1 | Skupina 2 | Skupina 3 | Skupina 4 |Regióny cieľa 1 | 50 % ≤ A ≤ 75 % B ≥ 25 % | A ≤ 35 % B ≥ 5 % C ≥ 60 % | A ≤ 35 % B ≥ 5 % C ≥ 40 % | A ≤ 75 % B ≥ 5 % C ≥ 20 % |Regióny cieľa 1, nachádzajúce sa v členskom štáte, zahrnuté do Kohézneho fondu | 50 % ≤ A ≤ 80 % B ≥ 20 % | A ≤ 35 % B ≥ 5 % C ≥ 60 % | A ≤ 35 % B ≥ 5 % C ≥ 40 % | A ≤ 75 % B ≥ 5 % C ≥ 20 % |Najvzdialenejšie regióny | 50 % ≤ A ≤ 85 % B ≥ 15 % | A ≤ 40 % B ≥ 10 % C ≥ 50 % | A ≤ 50 % B ≥ 5 % C ≥ 25 % | A ≤ 75 % B ≥ 5 % C ≥ 20 % |Vzdialené grécke ostrovy, ktoré sú znevýhodnené svojou vzdialenou polohou | 50 % ≤ A ≤ 85 % B ≥ 15 % | A ≤ 35 % B ≥ 5 % C ≥ 60 % | A ≤ 35 % B ≥ 5 % C ≥ 40 % | A ≤ 75 % B ≥ 5 % C ≥ 20 % |Ostatné oblasti | 25 % ≤ A ≤ 50 % B ≥ 50 % | A ≤ 15 % B ≥ 5 % C ≥ 60 % | A ≤ 15 % B ≥ 5 % C ≥ 60 % | A ≤ 50 % B ≥ 5 % C ≥ 30 % |V prípade investície do malých a stredných podnikov v zmysle odporúčania Komisie 96/280/ES [10].sadzby (A) pre skupiny 2 a 3 môžu byť zvýšené o určitú čiastku pre formy financovania okrem priamej pomoci pod podmienkou, že toto zvýšenie nepresiahne 10 % z celkových oprávnených nákladov. Príspevok pre jednotlivých prijímateľov sa primerane zníži.Súhrnný opis výnimiek, ustanovených v prvom pododseku, bude zahrnutý v programoch činnosti alebo spoločných programovacích dokumentoch pre príslušné oblasti, uvedené v článkoch 18 a 19 nariadenia (ES) č. 1260/1999."Článok 2Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.Toto nariadenie sa bude uplatňovať od 1. januára 2000.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Luxemburgu 28. júna 2001Za RadupredsedaB. Rosengren[1] Ú. v. ES C 96 E, 27.2.2001, s. 277.[2] Stanovisko vydané 14. júna 2001 (zatiaľ neuverejnené v úradnom vestníku).[3] Ú. v. ES C 139, 11.5.2001, s. 29.[4] Ú. v. ES C 337, 30.12.1999, s. 10.[5] Ú. v. ES L 161, 26.6.1999, s. 1. Nariadenie zmenené a doplnené nariadením (ES) č. 1447/2001 (Ú. v. ES L 198, 21.7.2001, s. 1).[10] Ú. v. ES L 107, 30.4.1996, s. 4--------------------------------------------------